
***AD/1 VERIFIKACIJA ZAPISNIKA 16. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**16. sjednice Općinskog vijeća Općine Luka, održane dana 27. studenog 2023. godine u**

**prostoru društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4. Mladen Božić,

2. Željko Kostanjčar, 5. Štefica Kos,

3. Nikolina Halambek, 6. Tomislav Ferenčak.

**Odsutni članovi Općinskog vijeća:**

1. Dubravko Mudrinić, 2. Zlatko Posavec, 3. Natalija Ptujec.

**Ostali prisutni:**

1. Darko Kralj – općinski načelnik Općine Luka,

2. Ružica Posavec – službenica Jedinstvenog upravnog odjela.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara šesnaestu sjednicu Općinskog vijeća, utvrđuje da sjednici prisustvuje šest od devet vijećnika Općinskog vijeća te da postoji kvorum.

Nadalje, predlaže i čita sljedeći dnevni red te isti daje na glasanje:

*Dnevni red:*

1. *Aktualni sat,*
2. *Verifikacija zapisnika 15. sjednice Općinskog vijeća,*
3. *Polugodišnji izvještaj o izvršenju proračuna Općine Luka za razdoblje siječanj-lipanj 2023.g.,*
4. *Polugodišnje izvješće o radu načelnika za razdoblje siječanj-lipanj 2023. godine,*
5. *Donošenje Odluke o lokalnim porezima,*
6. *Donošenje Odluke o visini poreznih stopa godišnjeg poreza na dohodak na području Općine Luka,*
7. *Donošenje Odluke o komunalnoj naknadi,*
8. *Donošenje Odluke o vrijednosti boda za izračun komunalne naknade,*
9. *Donošenje Zaključka o davanju suglasnosti za povećanje ekonomske cijene za programe predškolskog odgoja i obrazovanja u dječjem vrtiću „Smokvica“ u Luki,*
10. *Donošenje Odluke o sufinanciranju programa predškolskog odgoja i obrazovanja u dječjem vrtiću „Smokvica“ u Luki,*
11. *Donošenje Odluke o financiranju opservacijskog programa za dijete s teškoćama u razvoju u dječjem vrtiću „Smokvica“ u Luki,*
12. *Izvješće o provedenom natječaju za stipendije i razmatranje prigovora,*
13. *Razno.*

Rezultati glasovanja: 6 (šest) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne i na početku ističe da je cesta u Gospodarskoj zoni Općine Luka prekategorizirana u županijsku cestu te je stoga u ingerenciji Županijske uprave za ceste Zagrebačke županije. Načelnik još obavještava vijećnike o potvrdi provođenja katastarske izmjera. Načelnik također kaže da je završen projekt optičke mreže te da u isti ne ulazi područje samog centra mjesta jer je projekt bio zamišljen za priključenje udaljenijih mjesta na internetsku mrežu.

Načelnik još izdvaja obavijest o gradnji skladišne hale te preseljenju poslovanja trgovačkog društva VM2 d.o.o. iz Zagreba u Gospodarsku zonu Općine Luka.

***AD/1 Verifikacija zapisnika 15. sjednice Općinskog vijeća Općine Luka***

Na zapisnik nema primjedbi, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 15. sjednice Općinskog vijeća Općine Luka.*

***AD/2 Polugodišnji izvještaj o izvršenju proračuna Općine Luka za razdoblje siječanj-lipanj 2023.g.***

Ružica Posavec kaže da su prihodi realizirani u iznosu od 39%, a rashodi 35% od planiranih, da značajnije odstupanje predstavljaju europska sredstva za sanaciju prometnica od potresa, a da je sve ostalo detaljnije razrađeno po kontima u tekstualnom dijelu izvješća.

Drugih prijedloga nema, pa predsjednik Općinskog vijeća isti daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Polugodišnji izvještaj o izvršenju proračuna Općine Luka za razdoblje siječanj-lipanj 2023.g.*

***AD/3 Polugodišnje izvješće o radu načelnika za razdoblje siječanj-lipanj 2023. godine***

Načelnik Darko Kralj kaže da je sve vidljivo u izvještaju o izvršenju proračuna, da znatan dio sredstava povučen od Zagrebačke županije za dva projekta, da nije bilo radova asfaltiranja, jer nije bilo dovoljno resursa koji bi to odradili, no da se ono što je još trebalo, planira napraviti u proljeće.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Zaključak:*** *Konstatira se, da će se sukladno rezultatima glasovanja, usvaja Polugodišnje izvješće o radu načelnika za razdoblje siječanj-lipanj 2023. godine.*

***AD/4 Donošenje Odluke o lokalnim porezima***

Marija Kanceljak objašnjava da je izmijenjen Zakon o porezu na dohodak u smislu da se ukida prirez porezu na dohodak, koji je bio propisan Odlukom o lokalnim porezima, pa je stoga istu potrebno mijenjati. Načelnik Darko Kralj predlaže da se novom Odlukom o lokalnim porezima ukine porez na potrošnju, što iz tehničkih razloga nije bilo izvedivo prije dvije godine te da se porez na kuće za odmor odredi u jednakom iznosu za sve kuće za odmor u iznosu od 1,60 eura/m2.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o lokalnim porezima.*

***AD/5 Donošenje Odluke o visini poreznih stopa godišnjeg***

***poreza na dohodak na području Općine Luka***

Predsjednik Općinskog vijeća objašnjava da je prijedlog ove odluke vezan za prethodnu i ukidanje prireza porezu na dohodak izmjenama Zakona o porezu na dohodak, kojima je jedinicama lokalne samouprave dana ovlast da samostalno odrede visinu poreznih stoga godišnjeg poreza na dohodak i to višu i nižu stopu poreza ovisno o visini dosadašnjeg prireza porezu na dohodak. Načelnik Darko Kralj kaže da će u sljedećoj godini doći do povećanja rashoda za sufinanciranje predškolskih programa u dječjem vrtiću u Luki, zatim da će se povećati rashodi za produženi boravak, prijevoz ZET-a, te još nije poznato kako će se kretati cijene javne rasvjete, no da je prijedlog da se niža stopa poreza na dohodak odredi u iznosu od 20%, a viša stopa poreza na dohodak u iznosu od 30%.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o visini poreznih stopa godišnjeg poreza na dohodak na području Općine Luka.*

***AD/6 Donošenje Odluke o komunalnoj naknadi***

Načelnik Darko Kralj kaže da je prijedlog da se novom Odlukom o komunalnoj naknadi mijenja koeficijent zone na način da cijelo područje općine bude jedna zona i ima isti koeficijent 1,00.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o komunalnoj naknadi.*

***AD/7 Donošenje Odluke o vrijednosti boda za izračun komunalne naknade***

Načelnik Darko Kralj kaže da je prijedlog da se dosadašnja vrijednost boda za izračun komunalne naknade poveća s dosadašnjih 0,06 eura mjesečno, na 0,08 eura mjesečno/m2 odnosno 0,96 eura godišnje/m2, što bi bilo povećanje komunalne naknade za oko 10%.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o vrijednosti boda za izračun komunalne naknade.*

***AD/8 Donošenje Zaključka o davanju suglasnosti za povećanje ekonomske cijene***

***za programe predškolskog odgoja i obrazovanja u dječjem vrtiću „Smokvica“ u Luki***

Uslijed općeg povećanja cijena, ravnateljica i osnivačica dječjeg vrtića „Smokvica“ dostavile su prijedlog nove ekonomske cijene predškolskih programa, a prema izračunima najniža ekonomska cijena 10-satnog programa ne može biti niža od 330,00 eura. Predsjednik Općinskog vijeća kaže da je procedura takva da Općinsko vijeće treba odobriti povećanje cijene, te je stoga predloženo donošenje ovog Zaključka.

Vijećnik Mladen Božić kaže da su u pitanju djeca i da oko ove teme nama previše razmišljanja. Načelnik dodaje da je prema analizi drugih ekonomskih cijena vrtića iz okruženja, ovo jedna od najnižih ekonomskih cijena.

Primjedbi i prijedloga nema, pa predsjednik Općinskog vijeća prijedlog Zaključka daje na glasovanje.

Rezultati glasovanja: 6 (šest) glasova ZA.

***Zaključak:*** *Konstatira se, da se sukladno rezultatima glasovanja, daje suglasnost za povećanje ekonomske cijene za programe predškolskog odgoja i obrazovanja u dječjem vrtiću „Smokvica“ u Luki.*

***AD/9 Donošenje Odluke o sufinanciranju programa***

***predškolskog odgoja i obrazovanja u dječjem vrtiću „Smokvica“ u Luki***

Vezano na prethodnu točku dnevnog reda o povećanju ekonomske cijene, predloženo je drugačije sufinanciranje programa predškolskog odgoja i obrazovanja. Načelnik Darko Kralj kaže da se predlaže sufinanciranje 10- satnog programa za 1. dijete u iznosu od 60% ekonomske cijene, 10-satnog programa za 2. dijete u iznosu od 75%, zatim financiranje 10-satnog programa za 3. dijete u dječjem vrtiću u iznosu od 100% te sufinanciranje redovitog 4.-satnog programa predškolskog djeteta s teškoćama po isteku opservacijskog programa u iznosu od 75%, dok bi se o financiranju ili sufinanciranju opservacijskih programa donosile pojedinačne odluke.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o sufinanciranju programa predškolskog odgoja i obrazovanja u dječjem vrtiću „Smokvica“ u Luki.*

***AD/10 Donošenje Odluke o financiranju opservacijskog programa***

***za dijete s teškoćama u razvoju u dječjem vrtiću „Smokvica“ u Luki***

Predsjednik Općinskog vijeća Krešimir Tuđman kaže da postoji zamolba dječjeg vrtića za financiranjem opservacijskog boravka za jedno dijete s teškoćama u razvoju, da takav program traje tri mjeseca, te da je Općinsko vijeće već donijelo odluku za jedno dijete kome je isti program bio financiran u 100% iznosu, stoga se i u ovom slučaju predlaže isto.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 6 (šest) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o financiranju opservacijskog programa za dijete s teškoćama u razvoju u dječjem vrtiću „Smokvica“ u Luki.*

***AD/11 Izvješće o provedenom natječaju za stipendije i razmatranje prigovora***

Predsjednik Općinskog vijeća Krešimir Tuđman daje riječ Mariji Kanceljak da kao članica Povjerenstva za stipendije obrazloži izvješće o provedenom natječaju za stipendije.

Marija Kanceljak kaže da je, natječaj za stipendije raspisan 05. 10. 2023. i trajao do 20. 10. 2023., da su na isti pristigla dvadesetčetiri zahtjeva za učeničke stipendije i dvanaest zahtjeva za studentske stipendije, da je iz postupka raspodjele stipendija isključeno dvoje kandidata za učeničke stipendije, te jedan kandidat za studentsku stipendiju iz razloga što u postupku dodjele stipendija sudjeluju kandidati koji su iz istog domaćinstva kao i oni. Bodovanjem pristiglih zahtjeva, povjerenstvo je na svojoj sjednici 02. 11. 2023. godine sastavilo privremenu redoslijednu listu prema kojoj je dodijeljeno jedanaest studentskih stipendija, dok je preostala jedna studentska raspodijeljena na učeničku, pa je dodijeljeno ukupno petnaest učeničkih stipendija. Marija Kanceljak kaže, da su na privremenu redoslijednu listu pristigla dva prigovora Ružice Porodec i Đurđice Kleković Murgić. Marija Kanceljak kaže, da je povjerenstvo na iste dalo sljedeća očitovanja u kojima se navode kriteriji prema kojima je, sukladno Pravilniku o stipendijama i natječaju izvršeno bodovanje i napravljena lista, da svaki kandidat ima pravo izvršiti uvid u svoje bodovanje te stoga prigovore smatra neosnovanim.

Primjedbi i prijedloga nema, pa predsjednik Općinskog vijeća izvješće o stipendijama daje na glasovanje.

Rezultati glasovanja: 6 (šest) glasova ZA.

***Zaključak:*** *Konstatira se, da se sukladno rezultatima glasovanja, usvaja izvješće o stipendijama za šk./ak. godinu 2023./2024.*

***AD/12 Razno***

Načelnik obavještava vijećnike o zamolbi velečasnog Dražena Radigovića za donaciju koja bi se odnosila na popravak zvona na kapelici u Krajskoj Vesi, kao i za uređenje župne crkve u Luki gdje su u tijeku radovi na uvođenju grijanja u župnoj crkvi.

Predsjednik Općinskog vijeća zatvara sjednicu.

Sjednica završava u 21,05 sati.

KLASA:021-01/23-10/16

URBROJ:238/39-01-23-2

Luka, 27. 11. 2023**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.